
60                                                          DR.31.10.2017                                                

 
 Justeru itu saya berpendapat bagi memastikan perkara tersebut tidak berlaku 
adalah wajar jawatankuasa yang telah pun diumumkan oleh Ketua Setiausaha 
Perbendaharaan dapat ditubuhkan dan dapat berfungsi dengan segera. Jawatankuasa ini 
juga akan mampu mengelakkan sebarang laporan negatif dikeluarkan apabila Jabatan Audit 
Negara menghasilkan audit tahunan jabatan itu. Pada masa yang sama, ia juga mampu 
mengelakkan sebarang penyelewengan dan ketirisan di peringkat pelaksanaan hingga 
memungkinkan niat murni kerajaan bagi membela nasib rakyat melalui program dan projek 
yang dirancang terjejas.  

Tuan Yang di-Pertua, bagi membolehkan apa yang ingin saya sampaikan lebih 
terfokus dan teliti, saya ingin mengambil kesempatan untuk menyentuh beberapa 
kementerian dan perkara yang disentuh dalam Bajet 2018 dengan mengemukakan beberapa 
pandangan dan cadangan. 

 Di bawah Kementerian Kesejahteraan Bandar, Perumahan dan Kerajaan 
Tempatan, baru-baru ini negara diselubungi kesedihan apabila 23 orang, termasuk dua 
tenaga pengajar Pusat Tahfiz Darul Quran Ittifaqiyah terkorban dalam kebakaran. Takziah 
untuk seluruh ahli keluarga mereka. Akan tetapi apa yang mengejutkan dan perlu diberi 
perhatian serius ialah kenyataan Yang Berhormat Menteri pada 25 Oktober lalu yang 
menyatakan hanya 80 daripada 1,238 pusat tahfiz di seluruh negara menerima kelulusan 
bangunan daripada Jabatan Bomba dan Penyelamat Malaysia. 80 daripada 1,238. Apa yang 
diumumkan oleh Yang Berhormat Menteri adalah suatu yang serius dan perlu diberi perhatian 
kerana ia melibatkan nyawa bukan sahaja tenaga pengajar, tetapi kanak-kanak. 

 Oleh itu, sementara saya mengalu-alukan pengumuman peruntukan sebanyak 
RM50 juta bagi penyelenggaraan sistem pendawaian pusat maahad tahfiz, saya juga 
mencadangkan supaya peruntukan itu turut digunakan untuk tujuan menambah baik aspek 
keselamatan yang lain. Ia termasuklah memastikan pusat-pusat tahfiz diberikan peruntukan 
untuk melakukan penambah baikkan bagi menjamin keselamatan dan nyawa pelajar jika 
berlaku situasi kecemasan seperti tangga tambahan, pintu kecemasan kedua dan pengesan 
asap.  

 Saya difahamkan juga apa yang disebutkan ini dianggap oleh jabatan bomba 
sebagai keperluan yang mendesak. Oleh itu saya berharap kementerian yang terlibat akan 
memastikan peruntukan tersebut digunakan bagi tujuan berkenaan demi keselamatan 
pelajar-pelajar tahfiz. Pada masa yang sama juga, saya menggesa kerajaan memastikan 
bahawa sudah tiba masanya semua pusat tahfiz mendaftar dengan pihak berkuasa. 
Pendaftaran pusat tahfiz ini perlu dijadikan syarat mandatori dan bukan lagi pilihan. Ini kerana 
ia akan membolehkan pihak kerajaan memantau perkembangan pusat-pusat tahfiz tersebut 
terutamanya dari segi keselamatan. Kita tidak boleh membiarkan pusat-pusat tahfiz berada 
dalam keadaan daif dan apatah lagi berbahaya kerana ia boleh mencemarkan imej Islam itu 
sendiri.  

■1630 

Mengenai KR1M juga, saya ingin sentuh, pada 27 Julai lalu apabila Yang Amat 
Berhormat Timbalan Perdana Menteri, Dato’ Seri Dr. Ahmad Zahid bin Hamidi mengarahkan 
KPDNKK memutuskan kontrak pengendali Kedai Rakyat 1Malaysia, banyak pihak membuat 
spekulasi bukan-bukan termasuklah salah sebuah parti pembangkang mengatakan ia 
membuktikan kerajaan sudah kehabisan wang. Akan tetapi, sekali lagi apa yang dikatakan 
adalah diayah dan fitnah semata apabila KPDNKK mengumumkan KR1M 2.0 akan 
dilaksanakan dalam Bajet 2018. Yang Amat Berhormat Pekan mengumumkan 50 KR1M akan 
distrukturkan semula sebagai Kedai Rakyat 1Malaysia 2.0 dan diperluaskan kepada 3,000 
KR1M 2.0 dalam tempoh tiga tahun. Pengumuman ini membuktikan penutupan KR1M 
sebelum ini bukanlah disebabkan kerajaan tidak mempunyai peruntukan kewangan tetapi 
kegagalan pengendali KR1M untuk menjayakan usaha kerajaan menjual barangan di bawah 
harga pasaran. Pagi tadi pun Yang Berhormat Menteri Dato’ Seri Hamzah ada menyentuh 
tentang KR1M 2.0 dalam ketika menjawab soalan nombor satu.  

Menyentuh soal tersebut, ingin saya nyatakan bahawa saya turut menerima aduan 
daripada orang ramai sebelum ini bahawa KR1M sebelum ini bukan sahaja tidak menjual 
barangan di bawah harga pasaran tetapi juga menjual barang tidak berkualiti. Melaksanakan 
tanggungjawab korporat sosial, seperti ditegaskan oleh pengendali sebelum ini, tidak boleh 
dijadikan alasan untuk menghalalkan tindakan menjual barangan seumpama itu yang boleh 
dianggap menganiaya rakyat. Inilah yang saya katakan dari awal perbahasan tadi bahawa 
niat murni kerajaan sering terjejas apabila tiba di peringkat pelaksanaan.  



Justeru itu saya berpendapat bagi memastikan perkara tersebut tidak berlaku adalah wajar jawatankuasa yang telah pun diumumkan oleh Ketua Setiausaha Perbendaharaan dapat ditubuhkan dan dapat berfungsi dengan segera. Jawatankuasa ini juga akan mampu mengelakkan sebarang laporan negatif dikeluarkan apabila Jabatan Audit Negara menghasilkan audit tahunan jabatan itu. Pada masa yang sama, ia juga mampu mengelakkan sebarang penyelewengan dan ketirisan di peringkat pelaksanaan hingga memungkinkan niat murni kerajaan bagi membela nasib rakyat melalui program dan projek yang dirancang terjejas. Tuan Yang di-Pertua, bagi membolehkan apa yang ingin saya sampaikan lebih terfokus dan teliti, saya ingin mengambil kesempatan untuk menyentuh beberapa kementerian dan perkara yang disentuh dalam Bajet 2018 dengan mengemukakan beberapa pandangan dan cadangan. Di bawah Kementerian Kesejahteraan Bandar, Perumahan dan Kerajaan Tempatan, baru-baru ini negara diselubungi kesedihan apabila 23 orang, termasuk dua tenaga pengajar Pusat Tahfiz Darul Quran Ittifaqiyah terkorban dalam kebakaran. Takziah untuk seluruh ahli keluarga mereka. Akan tetapi apa yang mengejutkan dan perlu diberi perhatian serius ialah kenyataan Yang Berhormat Menteri pada 25 Oktober lalu yang menyatakan hanya 80 daripada 1,238 pusat tahfiz di seluruh negara menerima kelulusan bangunan daripada Jabatan Bomba dan Penyelamat Malaysia. 80 daripada 1,238. Apa yang diumumkan oleh Yang Berhormat Menteri adalah suatu yang serius dan perlu diberi perhatian kerana ia melibatkan nyawa bukan sahaja tenaga pengajar, tetapi kanak-kanak. Oleh itu, sementara saya mengalu-alukan pengumuman peruntukan sebanyak RM50 juta bagi penyelenggaraan sistem pendawaian pusat maahad tahfiz, saya juga mencadangkan supaya peruntukan itu turut digunakan untuk tujuan menambah baik aspek keselamatan yang lain. Ia termasuklah memastikan pusat-pusat tahfiz diberikan peruntukan untuk melakukan penambah baikkan bagi menjamin keselamatan dan nyawa pelajar jika berlaku situasi kecemasan seperti tangga tambahan, pintu kecemasan kedua dan pengesan asap. Saya difahamkan juga apa yang disebutkan ini dianggap oleh jabatan bomba sebagai keperluan yang mendesak. Oleh itu saya berharap kementerian yang terlibat akan memastikan peruntukan tersebut digunakan bagi tujuan berkenaan demi keselamatan pelajar-pelajar tahfiz. Pada masa yang sama juga, saya menggesa kerajaan memastikan bahawa sudah tiba masanya semua pusat tahfiz mendaftar dengan pihak berkuasa. Pendaftaran pusat tahfiz ini perlu dijadikan syarat mandatori dan bukan lagi pilihan. Ini kerana ia akan membolehkan pihak kerajaan memantau perkembangan pusat-pusat tahfiz tersebut terutamanya dari segi keselamatan. Kita tidak boleh membiarkan pusat-pusat tahfiz berada dalam keadaan daif dan apatah lagi berbahaya kerana ia boleh mencemarkan imej Islam itu sendiri. #1630. Mengenai KR1M juga, saya ingin sentuh, pada 27 Julai lalu apabila Yang Amat Berhormat Timbalan Perdana Menteri, Dato' Seri Dr. Ahmad Zahid bin Hamidi mengarahkan KPDNKK memutuskan kontrak pengendali Kedai Rakyat 1Malaysia, banyak pihak membuat spekulasi bukan-bukan termasuklah salah sebuah parti pembangkang mengatakan ia membuktikan kerajaan sudah kehabisan wang. Akan tetapi, sekali lagi apa yang dikatakan adalah diayah dan fitnah semata apabila KPDNKK mengumumkan KR1M 2.0 akan dilaksanakan dalam Bajet 2018. Yang Amat Berhormat Pekan mengumumkan 50 KR1M akan distrukturkan semula sebagai Kedai Rakyat 1Malaysia 2.0 dan diperluaskan kepada 3,000 KR1M 2.0 dalam tempoh tiga tahun. Pengumuman ini membuktikan penutupan KR1M sebelum ini bukanlah disebabkan kerajaan tidak mempunyai peruntukan kewangan tetapi kegagalan pengendali KR1M untuk menjayakan usaha kerajaan menjual barangan di bawah harga pasaran. Pagi tadi pun Yang Berhormat Menteri Dato' Seri Hamzah ada menyentuh tentang KR1M 2.0 dalam ketika menjawab soalan nombor satu. Menyentuh soal tersebut, ingin saya nyatakan bahawa saya turut menerima aduan daripada orang ramai sebelum ini bahawa KR1M sebelum ini bukan sahaja tidak menjual barangan di bawah harga pasaran tetapi juga menjual barang tidak berkualiti. Melaksanakan tanggungjawab korporat sosial, seperti ditegaskan oleh pengendali sebelum ini, tidak boleh dijadikan alasan untuk menghalalkan tindakan menjual barangan seumpama itu yang boleh dianggap menganiaya rakyat. Inilah yang saya katakan dari awal perbahasan tadi bahawa niat murni kerajaan sering terjejas apabila tiba di peringkat pelaksanaan.